b"\n_START_ARTICLE_\nGolf (geografia)\n_START_PARAGRAPH_\nUn golf \xc3\xa9s una part de l'oce\xc3\xa0 o mar, de gran extensi\xc3\xb3, tancat per puntes o caps de terra. Encara que normalment es confon amb badia, aquesta \xc3\xbaltima \xc3\xa9s de menor extensi\xc3\xb3. _NEWLINE_Una badia \xc3\xa9s una porci\xc3\xb3 de mar o oce\xc3\xa0 envoltada per tots costats de terra menys per un, just el contrari que un cap. Algunes badies s\xc3\xb3n creades per pen\xc3\xadnsules o mars (o llacs) interiors amb desgu\xc3\xa0s oce\xc3\xa0nic. _NEWLINE_Les badies o golfs que depenen d'altres golfs o badies, o que s\xc3\xb3n de menor grand\xc3\xa0ria o profunditat reben el nom de: golfet, ancorada, cala o caleta. _NEWLINE_Les badies han tingut sempre gran import\xc3\xa0ncia estrat\xc3\xa8gica i econ\xc3\xb2mica, ja que, normalment, s\xc3\xb3n llocs ideals per a la construcci\xc3\xb3 de ports i dics o per oferir abric contra les marees."